Татяна Бек
Глупост! В отшелника
в младините…

Превод от руски: Светлозар Жеков, 2007

chitanka.info

Глупост! В отшелника — в младините —

мъдрост откривах.

Не ме докосна светът с бодлите —

бях горделива.

Исках частица да съм от „ние“ —

„аз“ ми е малко! —

но не успях леда да разбия

с думи — и жалко!

Днес аз в лица и звезди се взирам

все по-тревожно…

Но да се влея в света, разбирам,

е невъзможно!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.